54 



de naturligvis ved at modtage lidt Kaffe og Tobak, Luxusartikler, 

 som i lang Tid havde været fremmede for dem. 



Denne Families Handlemaade er et glædeligt, men desværre 

 ogsaa sjeldent Exempel paa, at der dog endnu hos nogle Grøn- 

 lændere findes saa megen Selvstændighedsfølelse, at de fore- 

 trække under højst ublide Vilkaar at erhverve deres Føde selv, 

 fremfor at kaste sig i Armene paa den grønlandske Handel, 

 hvem de Fleste ellers betragte som deres selvskrevne Fattig- 

 forsørger. 



Vi havde nu berejst og opmaalt Kyststrækningen og Fjordene 

 nærmest Syd for Holstensborg. Førend vi fortsatte vore Ar- 

 bejder længere imod Syd, aflagde vi et Besøg i sidstnævnte 

 Koloni, hvor vi vare saa heldige at træffe Orlogsskonnerten 

 Fylla, Kapitajn Nor mann, som dette Aar var sendt til Vest- 

 grønland for at kontrollere de amerikanske Fiskere og for i det 

 Hele taget at vise Flaget og støtte Embedsmændenes Autoritet 

 lige over for Grønlænderne, en Foranstaltning, som der nok 

 kunde være Trang til, da del danske Orlogsflag ikke var blevet 

 seet i disse Farvande siden 1859. Virkningen af Fyllas Besøg 

 viste sig da ogsaa snart i forskjellige Retninger. Før An- 

 komsten havde der blandt Befolkningen verseret forskjellige 

 fabelagtige Beretninger om Skibet, der skulde være saa stort, 

 at det ikke skulde kunne løbe ind i Holstpnsborgs Havn. Da 

 det i Virkeligheden knap er saa stort, som mangen en Hval- 

 fanger, der af og til anløber Holstensborg og andre Kolonier, 

 forringedes Folkenes Respekt betydeligt, ja gav dem endog Haab 

 om, at det ikke skulde kunne udrette noget imod de amerikanske 

 Fiskere, der ved Foræringer og ved at smigre for deres Til- 

 bøjelighed til Lediggang, Lystighed o. L., have forstaaet at 

 sætte sig i Befolkningens, i alt Fald i llolstensborgernes Gunst. 

 Den resolute Optræden, som Fyllas Chef ved flere Lejligheder 

 lagde for Dagen lige overfor de amerikanske Fiskere, ned- 

 stemte dog snart Grønlændernes Forhaabninger. De fik mere 

 Følelsen af, at de staa under den danske Stat og dennes 



